Fricis Kārkliņš

Fricis Kārkliņš (1879—1941) bija latviešu uzņēmējs un sabiedriskais darbinieks. Ventspils pilsētas galva (1926—1931). Beļģijas vicekonsuls Ventspilī.

 Dzīvesgājums 
Dzimis 1879. gadā. Pirmā pasaules kara laikā Fricis Kārkliņš ar ģimeni devās bēgļu gaitās uz Petrogradu, kur vadīja saimniecības daļu kara hospitālī. 1918. gadā atgriezās dzimtenē, pēc Latvijas valsts pasludināšanas vadīja pilsētas pārvaldi (1918—1919).

1926. gadā Kārkliņu ievēlēja par pilsētas galvu. 1927. gadā viņš piedalījās kuģniecības akciju sabiedrības "Jūra" (Aspazijas ielā 27, tagad Ģertrūdes ielā 27) dibināšanā, bija tās valdes loceklis un rīkotājdirektors. Sabiedrībai piederēja tvaikoņi "Saule" (nopirkts 1927. gadā), "Ausma" (1928) un "Gaisma" (1929). Viņa dēls Maigonis Kārkliņš bija kuģa "Ausma" kapteinis.

1941. gada 14. jūnijā Frici Kārkliņu kopā ar dēliem Ceroni un Maigoni apcietināja un deportēja uz Krieviju, pārējos ģimenes locekļus izsūtīja uz Krasnojarskas novadu.Ventspils kuģus zināja pasaulē ventasbalss.lv, 2012. gada 11. decembrī
Miris  Vjatlaga 7. lēģera punkta 1. apakšpunkta lazaretē, apglabāts 7. lēģera punkta kapsētā.timenote.info

 Atsauces 

Kategorija:1879. gadā dzimušie
Kategorija:1941. gadā mirušie
Kategorija:Ventspils pašvaldības vadītāji
Kategorija:Padomju represiju upuri